text: Slår plat på Danske Bank
  23 januar 2013 kl. 14.16
  Datasvindlere forsøger nu at slå mønt den hektiske debat om Danske Banks gebyrpolitik.
  De har sendt spammail ud med opfordring til at deltage i en Danske Bank online undersøgelse.
  Hvis man deltager, får man 200 kroner.
  Man skal blot opgive sin identitet og kontonummer for at få spørgeskemaet.
  Svindlerne er alene ude på at misbruge dine kontooplysninger.
  Slet derfor en mail med "Danske Bank Online Undersøgelse" i emnelinjen.
  Datasvindlernes seneste udspil kommer i forlængelse af talrige spammail gennem flere måneder, hvor bankkunder er blevet opfordret til at indtaste deres kontonummer i diverse formularer for at opdatere deres koder.
  Det bedste råd: Svar aldrig på mail fra din bank, hvis du ikke på forhånd har aftalt, at der skal komme en mail. Banken vil henvende sig til dig gennem netbanken.
  